laion/Wikipedia-Exotic huggingface dataset:
כדור

האם התכוונתם ל... כדור (גאומטריה) – בגאומטריה: גוף תלת־ממדי. כדור (טופולוגיה) – בטופולוגיה: סוג מסוים של סביבה במרחב מטרי. משחק וספורט כדור משחק – כדורים המשמשים במשחקים שונים, בהם: כדור כדורגל, כדור טניס, כדור גומי (משחק). משחקים וענפי ספורט המכילים "כדור" בשמם: כדורגל, כדורסל, כדורעף, כדוריד, כדורמַיִם, כַּדוּרֶשֶת, כדור טבעת, הדיפת כדור ברזל. משחקי כדור – רשימת משחקים המבוססים על הנעת כדור. כדור (התעמלות אמנותית) – בהתעמלות אמנותית: אחד מהמכשירים שבהם מבצעים תרגילים. כדור התעמלות – כדור אלסטי גדול המשמש בין השאר להתעמלות ופילאטיס. כדור הזהב – פרס כדורגל יוקרתי. אחר כדור הארץ – כוכב הלכת השלישי במרחקו מהשמש. כדור (אלבום) (Ball) - אלבום של להקת איירון באטרפליי מ-1969. כדור (ספר) (Sphere) - ספרו של מייקל קרייטון. כדור (תחמושת) – תצורת חימוש שבה הקליע (כאשר מדובר בקוטר קטן מ-20 מ"מ) או הפגז (קוטר גדול מ-20 מ"מ) בנוי בצורה אחודה עם תרמיל המכיל את חומר הנפץ ההודף (לרוב אבק שרפה). המונח משמש בהקשר לתחמושת של נשק קל כגון רובים ואקדחים כמו גם לתחמושת טנקים היורים פגז. גלולה – ברפואה, גלולה או טבלייה של תרופה. כדורי (פירושונים)
יחסי ג'יבוטי – הממלכה המאוחדת

יחסי ג'יבוטי–הממלכה המאוחדת הם היחסים הדו-צדדיים בין ג'יבוטי והממלכה המאוחדת. באמצע המאה ה-19 החל המרוץ לאפריקה בו ניסו מעצמות המערב להשתלט על שטחים נרחבים באפריקה. החל משנות ה-50 של המאה ה-19 החלה צרפת להשתלט על שטח בצפון סומליה ובמרכזו עיר הנמל ג'יבוטי. בתחילת שנות ה-80 של המאה ה-19 השתלטה צרפת על השטח והקימה בו מושבה. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". סומלילנד הצרפתית קמה באופן רשמי ב-1896. בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה. לאחר תבוסת צרפת במסגרת המערכה על צרפת החליט מפקד הצבא הצרפתי במושבה פול לואי לז'נטיום להמשיך בלחימה לצד צרפת החופשית, אך השלטונות האזרחים החליטו לעמוד לצד צרפת של וישי. במהלך המערכה במזרח אפריקה היה מצבה של סומלילנד הצרפתית רגיש במיוחד. ג'יבוטי נתפסה כנמל אסטרטגי במאבק שבין האימפריה הבריטית ואיטליה הפאשיסטית על השליטה באזור סומליה, אתיופיה ואריתריאה. במהלך המערכה הטילה בריטניה מצור ימי על סומלילנד הצרפתית. על אף ניסיונותיו החוזרים והנשנים של לז'נטיום לשכנע את אנשי המושבה כי יעברו לצד צרפת של וישי, נותרה המושבה בסירובה. מושל המושבה דיכא ביד רמה כל ניסיון להצטרף לכוחותיו של לז'נטיום, והטיל עונש מוות על אלו שהטיפו לכך. רק בדצמבר 1942 לאחר מבצע לפיד בו כבשו בעלות הברית את מושבות צרפת בצפון אפריקה, והשתלטות גרמניה הנאצית על "האזור החופשי" בצרפת, הודיעו אנשי סומלילנד הצרפתית על תמיכתם באנשי צרפת החופשית. עד לסיום מלחמת העולם השנייה נותרה סומלילנד הצרפתית תחת שליטה צבאית בריטית וממשל אזרחי צרפתי. ב-1946 קיבלה המושבה מעמד של "טריטוריה שמעבר לים". בשנת 1977 הוקמה המדינה ג'יבוטי, ולאחר שקיבלה את עצמאותה היא כוננה יחסים דיפלומטיים עם בריטניה. בריטניה מחזיקה בג'יבוטי קונסוליה כללית בעיר ג'יבוטי, ואילו לג'יבוטי אין אף נציגות דיפלומטית בבריטניה. מדיה וקבצים בנושא יחסי ג'יבוטי – הממלכה המאוחדת בוויקישיתוף חיים מסינג, אנציקלופדיה היסטורית של מדינות העולם, הוצאת עמיחי, 1966, עמ' 704 ג'יבוטי באתר Worldstatemen.org שארל דה גול, "המאבק לחרות", כרך ראשון, אל הדגל, הוצאת עם הספר, תשי"ח, עמ' 106 לעניין האולטימטום לג'יבוטי, דבר, 24 ביוני 1941 שארל דה גול, "המאבק לחרות", כרך ראשון, אל הדגל, הוצאת עם הספר, תשי"ח, עמ' 158 סומלי הצרפתית הצטרפה לבנות הברית, דבר, 30 בדצמבר 1942 אתר על יחסי מדינות
כשתבוא (שיר של עדן בן זקן)

"כשתבוא" הוא שיר שהוקלט על ידי הזמרת הישראלית עדן בן זקן. הוא יצא לאור ב-17 במרץ 2020, בהוצאת חברות התקליטים שרית הפקות וארומה מיוזיק, כסינגל השני מתוך אלבום האולפן החמישי שלה, מועבט (2021). השיר נכתב, הולחן והופק על ידי תמר יהלומי ויונתן קלימי. בשיר מופיעים קולות רקע אשר בוצעו על ידי יהלומי וקלימי. השיר הוא מעין בלדת פופ מיד-טמפו, בה בן זקן מדברת על התינוק שמצפה לו והאושר שמחכה לו. שיר זה מגיע לאחר מספר ביטולים של הופעות בפסטיגל 2019 ומופע בהיכל מנורה מבטחים של בן זקן שנדחה בשל הריונה ועניין בריאותי. טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר. כמו כן, הקליפ מציג בתוכו את עטיפתו של הסינגל, ולאורכו ניתן לראות את עטיפת הסינגל ותמונות של ילד ואישה בהריון. כשתבוא, בארכיון הבימה סרטון השיר "כשתבוא" באתר יוטיוב עדן בן זקן, כשתבוא, באתר יוסמיוסיק, ‏2020-03-18 אגרוף, באתר genius (באנגלית) כשתבוא, נבדק ב-2020-03-17 עדן בן זקן - כשתבוא, באתר ‏מאקו‏, 9 במרץ 2020 כשתבוא, באתר Genius, ‏2020-02-29 מרגשת: עדן בן זקן בסינגל על הבייבי שבדרך, באתר פרוגי מוזיקה, ‏2020-03-17 רעות ברזילי, ‏"מלכת ההיריון": עדן בן זקן לוקחת פסק זמן מהעבודה כדי להתכונן ללידת בנה הבכור, באתר ‏מאקו‏, 29 בפברואר 2020 עדן בן זקן (2020-03-17), עדן בן זקן - כשתבוא, נבדק ב-2020-03-17
אישי גודפרי

אישי גודפרי (באנגלית: My Man Godfrey) הוא סרט קומדיה מטורפת אמריקאי משנת 1936 עם ויליאם פאוול וקרול לומברד בתפקידים הראשיים, (שניהם היו זוג נשוי בשנים 1931–1933). התסריט מבוסס על הרומן "1101 Park Avenue" של אריק האץ' ומספר על צעירה עשירה שלקחה אדם מוזנח ומרושש להיות משרת במשפחתה ולבסוף התאהבה בו. הסרט מתאר בהומור את ההבדל הגדול בין העשירים והעניים בתקופת השפל הגדול. ב-1957 הופק רימייק לסרט בבימויו של הנרי קוסטר, בהשתתפות ג'ון אליסון ודייוויד ניבן. ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית. ב-2000 בחר מכון הסרטים האמריקאי את הסרט במקום 44 ברשימת הקומדיות המוצלחות ביותר. ב-2005 עבר הסרט שיחזור וצביעה. הסרט המלא בצבע נמצא באתר יוטיוב. גודפרי פארק (ויליאם פאוול) גר בשכונת הובר ליד איסט ריבר וגשר קווינסבורו ביחד עם עוד אנשים חסרי כל. הוא נראה מוזנח ומזוקן. יום אחד מגיעות לשם שתי בחורות צעירות, קורנליה בולוק (גייל פטריק) ואחותה איירין (קרול לומברד). הן משתתפות בתחרות שנערכת במלון ולדורף-ריץ ובו נדרשים להביא במהירות למלון איש "שכוח" (Forgotten man) שנמצא בתחתית השכבה החברתית ללא מקום מגורים קבוע ואף אחד לא מתעניין בגורלו. קורנליה מציעה לו 5 דולר כדי שייתיצב איתה. הוא נעלב מההצעה ומהצורה שבה הציעה לו, דוחף אותה והיא בורחת מהמקום. אחותה איירין יותר נימוסית והוא מסכים להגיע איתה למלון. איירין מגיעה ראשונה וזוכה בגביע. גודפרי פונה לכל קהל החוגגים ואומר להם שהאנשים הפשוטים עימם הוא מתגורר בשכונה טובים מהם לאין ערוך. איירין רואה שהוא נעלב ומציעה לו להיות משרת בבית משפחתה בפארק אווניו. המשרתת מולי (ג'ין דיקסון) מזהירה אותו שהמשפחה מפונקת ומופרעת. האם אנג'ליקה (אליס בריידי) מחזיקה בביתם בן חסות/ג'יגולו בשם קרלו (מישה אאואר). האב אלכסנדר (יוג'ין פאלט) הוא סוחר מניות עשיר ולא מסוגל להשתלט על אשתו ושתי בנותיו. גודפרי מתפקד יפה במשפחת בולוק. הם לא יודעים שהוא למעשה איש מבוסס מבוסטון שעבר להתגורר בשכונת האביונים בניו יורק לאחר משבר רומנטי. איירין מתאהבת בו אך קורנליה מתעבת אותו ומטמינה תכשיט יקר במיטתו. השוטרים המוזעקים עורכים חיפוש בדירתו ולא מוצאים את התכשיט. אלכסנדר בולוק מאבד את הונו ונאלץ למכות את כל מניותיו. הוא מיואש וזורק את קרלו מהבית. גודפרי מודיע על עזיבתו ואיירין מזייפת התקף התעלפות אך מתעוררת לאחר שהוא מוביל אותה למקלחת ושוטף אותה במים קרים. גודפרי ממשכן את התכשיט, משקיע מכספו וקונה בחזרה את מניותיו של אלכסנדר ברווח ומחזיר אותם לאלכסנדר ביחד עם התכשיט. עם שארית כספו הוא מקים ביחד עם חברו מבוסטון, טומי גריי (אלן מובריי) מועדון לילה גדול ושיכון לחבריו האביונים. איירין מגיעה למקום ו"מכריחה" אותו להתחתן איתה בטקס נישואים מהיר. הסרט היה מועמד לשישה פרסי אוסקר: פרס אוסקר לשחקן הטוב ביותר - ויליאם פאוול פרס אוסקר לשחקנית הטובה ביותר - קרול לומברד פרס אוסקר לשחקן המשנה הטוב ביותר - מישה אאואר פרס אוסקר לשחקנית המשנה הטובה ביותר - אליס בריידי פרס אוסקר לתסריט המעובד הטוב ביותר - אריק האץ', מורי ריסקינד מדיה וקבצים בנושא אישי גודפרי בוויקישיתוף "אישי גודפרי", במסד הנתונים הקולנועיים IMDb (באנגלית) "אישי גודפרי", באתר נטפליקס "אישי גודפרי", באתר AllMovie (באנגלית) "אישי גודפרי", באתר Rotten Tomatoes (באנגלית) "אישי גודפרי", במסד הנתונים הקולנועיים KinoPoisk (ברוסית) קדימון, באתר אישי גודפרי, סרטון באתר יוטיוב
מדבר קארו

מדבר קארו (באנגלית: Karoo) הוא אזור מדברי בעל אקלים צחיח בדרומה של אפריקה. הקארו משתרע על כ-35% משטחה של דרום אפריקה ואף על חלק קטן משטחה של נמיביה השכנה. שטח מדבר הקארו אינו מוגדר היטב, והגדרתו מתבצעת על פי מספר מאפיינים כדוגמת טופוגרפיה, גאולוגיה ואקלים, ובפרט, מיעוט הגשמים, האוויר היבש, השמים החפים מעננים והפרשי הטמפרטורות הקיצוניים. רכס הרי הסווארטברג מחלק את הקארו לשני אזורים נפרדים – הקארו הגדול מצפון והקארו הקטן מדרום. המתיישבים האירופאים הראשונים הגיעו לכף התקווה הטובה ב-1652, אך הודות לאקלים הקשה, רק במאה ה-18 הצליחו הטרקבורים להגיע לקארו. לקראת סוף המאה ה-19, הוקמו בקארו טחנות רוח לשאיבת מים, אשר שינו משמעותית את המחייה בקארו ואפשרו גידול כבשים. בזמן מלחמת הבורים השנייה, קרבות רבים התנהלו בקארו, ובלוקהאוסים רבים עדיין עומדים על תילם. הקארו הקטן נתגלה על ידי מתיישבים אירופאים לקראת סוף המאה ה-17, ובמאה ה-19, יצוא נוצות היען, תרם משמעותית למצבם הכלכלי של מגדלי היענים. אלו, ניצלו את מעמדם והקימו מבנים מפוארים ברחבי אודסהורן שבקארו הקטן. בעבר, חיו בקארו הגדול מינים רבים של אנטילופות וחיות נוספות, בעיקר באזור המזרחי של הקארו הגדול. כמו כן, ישנן עדויות לכך ששכנו בקארו הגדול היפופוטמים, קרנפים ויענים. בעבר חיה בה זברת הקואגה, שהיוותה מטרה קלה לציידים עד שנכחדה לחלוטין ב-1883. אחת התופעות הזואולוגיות המעניינות ביותר שידע הקארו הגדול, היא נדידת הדלגנים התקופתית, שתועדה לראשונה על ידי החוקר הצרפתי לה-וואילאנט ב-1782. ארנב הנהרות (Bunolagus monticularis), אשר חי בקארו בלבד, מהווה את אחד ממיני היונקים בסכנת ההכחדה הקשה ביותר ומספר הפריטים מוערך בכ-1,500 בלבד. בתקופה האחרונה, עם הגעת הטכנולוגיה המאפשרת גידול כבשים ועם ניסיונות שיקום ושחזור הקארו, בין הטורפים שניתן למצוא בקארו הגדול: קרקל, תן שחור-גב, עיט שחור, עיט לוחם, נמרים ואריות. בעבר, בקארו הקטן, ניתן היה למצוא פרטים רבים של זברת הרים, שכמעט ונכחדה לחלוטין בשנות השלושים, אך עם עליית מאמצי השימור, מספרם עלה משמעותית. החל מהמאה ה-19, חוואים בקארו מצאו גידול יענים כמקור הכנסה נוח, והחלו לייצא נוצות, עורות ובשר יען. מדיה וקבצים בנושא מדבר קארו בוויקישיתוף מדבר קארו, באתר אנציקלופדיה בריטניקה (באנגלית) ערך זה הוא קצרמר בנושא מדבריות ובנושא גאוגרפיה של דרום אפריקה. אתם מוזמנים לתרום לוויקיפדיה ולהרחיב אותו.
המרכז הרפואי האזורי דבי מאונטיין

המרכז הרפואי האזורי דאבי מאונטיין (בסינית: 大别山区域医疗中心) הוא בית חולים קמפוס שנמצא במחוז חוביי, סין. במקור, הוקם כקמפוס חדש להעתקת בית החולים המרכזי של הואנג-נג, והוסב במהירות למתקן הסגר כתגובה להתפרצות וירוס הקורונה בשנים 2019–2020. בניית קמפוס בית החולים החדש החלה בשנת 2013 והמבנים בקמפוס הושלמו בשנת 2016 כפרויקט ארוך טווח להעתקת בית החולים המרכזי של הואנג-נג. עם זאת, עקב התפשטותה המהירה של מגפת הקורונה בווהאן, הרשויות הודיעו ב-24 בינואר 2020 כי הקמפוס יומר במהירות לטיפול בחולי הנגיף. העבודות להסבת הקמפוס החלו ב-25 בינואר 2020. העבודות הושלמו ב-28 בינואר 2020 לאחר 48 שעות ובית החולים החל לקבל חולים בשעה 10:30 בערב. העיצוב המקורי של הקמפוס איפשר קיבולת של 2,000 מיטות. כמתקן להסגר למגפת הקורונה בין השנים 2019–2020, כיום יש בקמפוס קיבולת של 1,000 מיטות. בית החולים ליישנשאן בית החולים חוושנשאן "大别山(鄂东)区域医疗中心建设(黄冈市中心医院和黄冈市疾控中心整体搬迁)_中国工程网". www.86gc.net. נבדק ב-2020-02-04. Banim, Julia (29 בינואר 2020). "China Completes 1,000-Bed Coronavirus Hospital In Under A Week". נבדק ב-30 בינואר 2020. {{cite news}}: (עזרה) Hartley-Parkinson, Richard (29 בינואר 2020). "China completes 1,000-bed coronavirus hospital in just 48 hours". נבדק ב-30 בינואר 2020. {{cite news}}: (עזרה) Liew, Esther (29 בינואר 2020). "China's First Wuhan Virus Hospital Is Now Open After Just 2 Days Of Construction". נבדק ב-30 בינואר 2020. {{cite news}}: (עזרה) "大别山区域医疗中心暨黄冈市中心医院整体搬迁 | AIA". a-i-a.cn. נבדק ב-2020-02-04. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
I Like It (שיר של קארדי בי, באד באני וג'יי באלווין)

I Like It (בעברית: אני אוהב/ת את זה) הוא סינגל שהוקלט על ידי הראפרית האמריקאית קארדי בי יחד עם הראפר הפוארטו ריקני באד באני והזמר הקולומביאני ג'יי באלווין. השיר יצא לאור ב-25 במאי 2018, כסינגל הרביעי מתוך אלבום הבכורה של קארדי בי, Invasion of Privacy, על ידי חברת התקליטים אטלנטיק רקורדס. השיר נכתב על ידי כותבים שונים, ביניהם קארדי בי, באד באני, ג'יי באלווין וכותבי השיר "I Like It Like That" (אנ') אשר מסומפל בשיר, והופק על ידי ג'יי וייט דיד איט, טייני, קרייג קלמן, אינביזיבל. השיר הוא בסגנון הטראפ לטיני אשר משלב בתוכו את סגנון הסלסה. השיר מבוצע בשפות האנגלית והספרדית. בסמוך לצאתו כסינגל, עלה השיר לרשת הזרמת המדיה ספוטיפיי, וצבר מעל למיליארד השמעות. השיר הוא השיר הראשון של שלושת האמנים שהגיע למיליארד השמעות בפלטפורמה. הווידאו קליפ הנלווה שצולם לשיר, צולם במרץ 2018 והועלה לערוץ היוטיוב של קארדי בי ב-29 במאי 2018. נכון למרץ 2020, מונה הצפיות של הקליפ עומד על למעלה ממיליארד. מידע על היצירה "I Like It" באתר מיוזיק בריינז מידע על הסינגל "I Like It" באתר מיוזיק בריינז מידע על השיר "I Like It" באתר AllMusic מידע על היצירה "I Like It" באתר Discogs מילות השיר "I Like It" באתר Genius סרטון השיר "I Like It" באתר יוטיוב קארדי בי, באד באני, ג'יי באלווין, טוני פבון, ג'יי קורטס, מני רודריגז, בני בונילה, אדגר מכוקה, אדגר ורגאס, קלנורד רפאל, ג'ורדן ת'ורפ, לואיאן מלווה, מרקוס מסיס, נח אסד, וינסנט ווטסון, חאבייר ורגאס, אנתוני וייט ג'יי וייט דיד איט, טייני, קרייג קלמן, אינביזיבל I Like It, נבדק ב-2020-03-17 The Best Songs of 2018, Complex (באנגלית) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Cardi B, Bad Bunny & J Balvin - I Like It [Official Music Video], סרטון באתר יוטיוב (אורך: 4:16) Bell Média, Shawn Mendes Leads 2018 iHeartRadio MMVAs Nominations, www.iheartradio.ca (באנגלית) Video of the Year - VMAs: Camila Cabello Wins Video of the Year for "Havana"; Complete List of Winners, The Hollywood Reporter (באנגלית) Luca Moreira, BreakTudo Awards 2018: Demi Lovato, Cardi B e Taylor Swift estão entre os mais indicados, N10 Entretenimento, ‏2018-08-26 (בפורטוגזית) Jessica Bennett, Soul Train Awards 2018: The Complete Winners List, EBONY, ‏2018-11-26 (באנגלית) Lisa Respers France CNN, People's Choice Awards 2018: See the full list of winners, CNN 61st GRAMMY Awards: Full Nominees & Winners List, GRAMMY.com, ‏2018-12-07 (באנגלית) 2019 iHeartRadio Music Awards: See The Full List of Nominees | iHeartRadio Music Awards | iHeartRadio, iHeartRadio Music Awards 2019 Kids' Choice Awards Nominations: Complete List, Billboard, ‏2019-02-26 Billboard Music Awards Winners 2019: The Complete List, Billboard, ‏2019-05-01
סיוף בכיסאות גלגלים

סיוף בכיסאות גלגלים (נקרא גם "סיוף נכים") (באנגלית: Wheelchair fencing) הוא גרסת סיף לספורטאים בעלי מוגבלויות, כשבמסגרתו הסייפים היושבים בכיסאות גלגלים. ענף הספורט מנוהל על ידי ארגון ה-IWAS (אנ'), שמהווה פדרציה בוועד הפאראלימפי הבינלאומי, ומשוחק גם במסגרת המשחקים הפאראלימפיים. סיף בכיסאות גלגלים דומה מאוד לסיף רגיל. הסייפים משתמשים באותם כלי נשק, אותם חוקי ניקוד, אותם בגדי ספורט בתוספת הגנה על הרגליים, כן ישנן מספר התאמות כמו קיבוע הכיסאות לרצפה במרחק המאפשר לשני המשתתפים לגעת אחד בשני. כן התנועה חופשית מתאפשרת רק בחלק הגוף העליון, עקב כך תנועות הרגליים הוחלפו לתנועות אגן וידיים מהירות וחזקות. סיף בכיסאות גלגלים פותח על ידי לודוויג גוטמן כחלק ממשחקי סטוק מנדוויל והוצג לעולם במשחקים הפאראלימפיים רומא (1960). בישראל, הענף היווה ענף פאראלימפי מפותח בשנות ה-70 וה-80, אלא שלימים, דעך הענף ונעלם לחלוטין. לקראת העשור השני של המאה ה-21, חזר להיות ענף תחרותי, במיוחד עבור נכי צה"ל. תל אביב 1968: היידלברג 1972: טורונטו 1976: ארנהם 1980: ניו יורק 1984: סיאול 1988: מדיה וקבצים בנושא סיוף בכיסאות גלגלים בוויקישיתוף אתר האינטרנט הרשמי של סיוף בכיסאות גלגלים Paralympic Sports A-Z: Wheelchair fencing, סרטון באתר יוטיוב (אורך: 2:05) סייף בכיסאות גלגלים באתר הוועד הפאראלימפי הישראלי פוסט בעמוד הפייסבוק של ההתאחדות לספורט נכים - Israel Paralympic Committee, 8 ביולי 2014 רק באותם משחקים פאראלימפיים בהם זכה/זכתה הספורטאי/ת במדליה
פיאג'ו גרילו

פיאג'ו גרילו (באיטלקית: Piaggio Grillo) הוא טוסטוס מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 1996–1989. "SM" - הילוכים יחידים עם אוכף קצר. "SL" - הילוכים יחידים עם אוכף וגלגלי סגסוגת קצרים. "SK" - דגם עם אוכף וקיקסטארטר (kickstarter) קצרים. "LM" - הילוכים יחידים עם אוכף ארוך, גלגלי סגסוגת ומגבר. "LV" - דגם עם אוכף ארוך, ומגבר. "LK" - דגם עם אוכף ארוך, מגבר וקיקסטארטר. שלדה - קורת יחיד פתוחה במתכת לוחית ולחוצה. מנוע - 1 צילינדרים, מנוע שתי פעימות, עם חלוקה מסתובבת. מנוע קירור אוויר. תמסורת - גלגלות מרחיבות עם שליטה אוטומטית (גרסאות SK, LV, LK) או גלגלת קבועה (גרסאות SM, SL, LM). הצתה אלקטרונית. הנעה באמצעות דוושה או "Kick starter". מצמד - מסוג צנטריפוגה (הפרדת המנוע מהאביזר שהוא מניע). דלק: תערובת בנזין-שמן 2%. מתלים - מלפנים: זרועות מתנדנדות / אחורי: סוג שלוחה. בלמים - מלפנים: תוף מרכזי 90 מ"מ / אחורי: תוף מרכזי 136 מ"מ. מאייד מתוצרת "Dell'Orto" (אנ') מסוג "Dell'Orto SHA 12/12". מהירות שיא - 45 קמ"ש. קיבולת מכל דלק - 2.8 ליטר (0.5 ליטר - רזרבה). "פיאג'ו גרילו" "פיאג'ו גרילו" "פיאג'ו גרילו" טוסטוס פיאג'ו בוס פיאג'ו בראבו מדיה וקבצים בנושא פיאג'ו גרילו בוויקישיתוף פיאג'ו - היסטוריה museopiaggio.it/en/history kickstarter - מאנגלית "נותן דחיפה ראשונית" "פיאג'ו גרילו", שנת 1990 catawiki.com/lots/14259941-piaggio-grillo-50cc-1990
היכל התהילה הפאראלימפי

היכל התהילה הפאראלימפי ויזה (באנגלית: Visa Paralympic Hall of Fame) הוא היכל תהילה שהוקם בשנת 2006 על ידי הוועד הפאראלימפי הבינלאומי. בכל שנתיים מוכרזים להיכל התהילה בין שלושה לחמישה ספורטאים פאראלימפים. החל משנת 2010 קיבל היכל התהילה חסות מסחרית מחברת ויזה. הספורטאים נבחרים להיכל התהילה בהתבסס על שלושה קריטריונים: ביצועים ספורטיביים, משחק הוגן (Fair Play) ושירות לקהילה. מדיה וקבצים בנושא היכל התהילה הפאראלימפי בוויקישיתוף אתר האינטרנט הרשמי של היכל התהילה הפאראלימפי (באנגלית) עמוד אודות היכל התהילה, באתר הוועד הפאראלימפי הבינלאומי ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
יחסי דנמרק–הוותיקן

יחסי דנמרק–הכס הקדוש הם היחסים הדו-צדדיים בין דנמרק לוותיקן. דנמרק הייתה ממלכה נוצרית קתולית עד לתקופת הרפורמציה הפרוטסטנטית. פרדריק הראשון, מלך דנמרק מילא תפקיד מרכזי בהפצת לימוד הלותרניזם בכל רחבי דנמרק. על פי כתב הזכויות שנחתם עם הכתרתו הוא הפך להיות המגן הרשמי של הכנסייה הקתולית בדנמרק. במסגרת תפקידו זה, הוא עמד על זכותו לבחור את הבישופים לדיוקסיות בדנמרק. עם זאת, הוא גילה סובלנות כלפי הפרוטסטנטיות, ולדוגמה, הוא ציווה שהלותרנים והקתולים יחלקו את אותן כנסיות. הוא עודד את פרסום הגרסה הראשונה של התנ"ך בשפה הדנית. ב-1526, כאשר ריחף מעל ראשו של הנס טאוזן, איום במאסר ומשפט בעוון כפירה, מינה אותו פרדריק להיות הכומר האישי שלו כדי שהוא ייהנה מחסינות. החל מ-1527, אישר פרדריק את סגירתם של מנזרים פרנציסקנים ב-28 ערים דניות. בכמה מקרים, הוא הציע סכומים קטנים של כסף לנזירים העקורים. הוא ניצל רגשות אנטי-ממסדיים שהיו שכיחים בקרב אנשים מסוימים כנגד ההיררכיה הכנסייתית והאצולה הקתולית של דנמרק וכן ניהל תעמולה לצמצם את כוחם של הבישופים והאצילים הקתולים. הוא היה מוכשר מספיק כדי למנוע מלחמה כוללת בין הפרוטסטנטים לבין הקתולים. בתקופת שלטונו של בנו, כריסטיאן השלישי, מלך דנמרק הפכה הנצרות הלותרנית לדת המדינה הרשמית של דנמרק, והיא התנתקה מחסותו של האפיפיור. בשנת 1982 כוננה דנמרק יחסים דיפלומטיים עם הכס הקדוש. דנמרק מיוצגת בוותיקן באמצעות שגרירותה בבריסל, בלגיה. הוותיקן מיוצג בדנמרק באמצעות הנונציו האפוסטולי בסטוקהולם, שוודיה. מדיה וקבצים בנושא יחסי דנמרק–הוותיקן בוויקישיתוף אתר על יחסי מדינות מינויים חדשים באתר הוותיקן
הוועד הבין-לאומי לספורט לקויי שמיעה

הוועד הבין-לאומי לספורט לקויי שמיעה (בצרפתית: Comité International des Sports des Sourds; בראשי תיבות: CISS) הוא גוף המנהל ומארגן משחקי ספורט עבור לקויי שמיעה, ובפרט עבור אולימפיאדת החירשים, שנקראה בעבר "המשחקים העולמיים לחרשים". הארגון הוקם בפריז על ידי אז'ן רובן-אלקה (אנ') אשר היה בעצמו חירש ונשיא פדרציית ספורט החרשים הצרפתית. ב-1924 ארגן אלקייס לראשונה את "המשחקים השקטים הבינלאומיים" (אנ') שהתחרו במסגרתם 148 ספורטאים מ-9 מדינות - צרפת, בלגיה, בריטניה, הולנד, הונגריה, איטליה, פולין, רומניה וצ'כוסלובקיה. במשחקי החורף הראשונים שהתקיימו לראשונה בשנת 1949 באוסטריה השתתפו 33 ספורטאים מ-5 מדינות. בשנת 1935 הצטרפה יפן לוועד והייתה החברה הראשונה מאסיה. ארצות הברית הייתה הראשונה מצפון אמריקה להצטרף לוועד. אוסטרליה וניו זילנד הצטרפו מאוחר יותר בשנת 1955 כחברות הראשונות מאוקיאניה. החברה הראשונה מאפריקה הייתה דרום אפריקה שהצטרפה בשנת 1975. מטה הארגון ממוקם במרילנד, ארצות הברית. אתר האינטרנט הרשמי של הוועד הבין-לאומי לספורט לקויי שמיעה
Hooker 'N Heat

Hooker 'N Heat הוא אלבום האולפן הרביעי של להקת Canned Heat והוא אלבום משותף של הלהקה עם האמן ג'ון לי הוקר. מחצית השירים באלבום נכתבו על יד הלהקה ומחיצתם נכתבו על ידי הוקר, ואת כמעט כל השירים שר הוקר לבדו, בעוד שזמר הלהקה הראשי, בוב הייט ניגן על כלים שונים. זהו גם אלבומו האחרון של אלן וילסון לפני מותו בגיל 27. זהו אלבום בלוז ורוק בלוז, כששירתו הייחודית של הוקר היא הדומיננטית יחד עם הגיטרה של וילסון. Hooker 'n Heat הוא אלבום כפול שהוצא על ידי מוזיקאי הבלוז ג'ון לי הוקר ולהקת הבלוז-רוק Canned Heat בתחילת 1971. זה היה אלבום האולפן האחרון שבו השתתף נגן המפוחית, הגיטריסט וכותב המילים אלן וילסון, שנפטר בספטמבר 1970 ממנת יתר של ברביטורטים, מוות שנחשד כהתאבדות למעשה. התמונה שעל עטיפת האלבום צולמה לאחר מותו של וילסון, אך ניתן לראות את תמונתו במסגרת על הקיר מאחורי ג'ון לי הוקר. הגיטריסט הנרי וסטין נעדר אף הוא מיום הצילומים. מי שעומד מול החלון וממלא את מקומו של וסטין הוא למעשה מנהל הלהקה, סקיפ טיילור. בחינה מדוקדקת של התצלום מגלה שפניו של הנרי נוספו לאחר מכן על ידי המחלקה לאמנות בהוצאת Elektra. אף על פי שמופיע בכריכה, הסולן בוב הייט אינו שר באלבום. זה היה הראשון מאלבומיו של הוקר שנכתבו לו תווים מדויקים לכל רגע של השיר, ללא סולואי אלתור כלל, ואף הגיע למספר 78 במצעד הבילבורד. לפרס התווים הכתובים הטובים ביותר. בצדו השני, השלישי והרביעי של האלבום הוקר מלווה על ידי וילסון בכלים שונים. הלהקה המלאה מנגנת עם הוקר בצד השלישי והצד הרביעי. בהקלטת האלבום הוקר נשמע תוהה כיצד וילסון מסוגל לעקוב אחרי הנגינה בגיטרה שלו כל כך טוב. הוקר היה ידוע כ'פרפורמר' שקשה ללוות אותו, בין השאר בגלל ההתעלמות של שירתו ממבנה ומהירות השירים. עם זאת, נראה כי וילסון לא התקשה כלל לעקוב אחריו באלבום הזה. הוקר מסיק בהקלטה כי "אתה (וילסון) בטח הקשבת לתקליטים שלי כל חייך". כמו כן ידוע כי הוקר הצהיר ש"וילסון הוא גיטריסט המפוחית הגדול ביותר אי פעם." האלבום התקבל בארצות הברית באהדה רבה מקרב מעריציו של הוקר ואוהדי Canned Heat. הוא היה לאחד מהאלבומים הנמכרים ביותר של הלהקה ואף עבר את סף ה-100,000 עותקים כבר בחודש הראשון שלו. הוא הגיע למקום 78 במצעד הבילבורד של שנת 1971, מקום מכובד ברשימה מפורסמת זו. בסקירה עכשווית האלבום עדיין מתקבל באהדה: האתר AllMusic נתן לאלבום ארבעה כוכבים מתוך חמש; האתר Amazon נתן לאלבום ארבעה וחצי כוכבים מתוך חמש; אותו ציון קיבל האלבום גם מאתר Discogs. לעומת זאת, קמו גם קולות מנוגדים שטענו כי האלבום הוא ירידה ברמתה של הלהקה ושל ג'ון לי הוקר ושהשילוב בין סגנונותיהם מתנגש וצורם. למשל, רשת החנויות Rough Trade כתבה על האלבום כי "הוק, הכי לא שיטתי מבין הבלוזמנים הגדולים בדורו, אינו מתאים לנגן עם נגנים ממושמעים; במקום זאת, הוא דורש צדדים שמשחקים לפי תחושה". מידע על האלבום Hooker 'N Heat באתר MusicBrainz האלבום Hooker 'N Heat באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.